cyanic-selkie/wikianc huggingface dataset:
Στατιστικά δεδομένα
Η συλλογή στατιστικών δεδομένων γίνεται με παρατήρηση, ή πείραμα καθώς και με απογραφή ή δειγματοληψία. Η δε παρουσία και δημοσίευσή τους γίνεται κατά διάφορους τρόπους είτε με σχετικές αναφορές, είτε με εκπόνηση στατιστικών πινάκων, είτε με γραφικές παραστάσεις.
Πηγές
Κατηγορία:Στατιστική ανάλυση
Χόνδρος Ηρακλείου
thumb|Ο Ιερός Ναός του Αγιου Φανουρίου στο Χόνδρο. Ο Χόνδρος είναι χωριό και έδρα ομώνυμης κοινότητος του Δήμου Βιάννου στην Περιφερειακή Ενότητα Ηρακλείου. Ανήκε στην Επαρχία Βιάννου του Νομού Ηρακλείου.
Γεωγραφικά - Γενικά στοιχεία
Η απόστασή του από το Ηράκλειο είναι περίπου 64 χιλιόμετρα. Οι κάτοικοι ασχολούνται κυρίως με την ελαιοκομία και με την καλλιέργεια πρώιμων κηπευτικών στην παράλια ζώνη. Κεντρικός ναός είναι του Ευαγγελισμού της Θεοτόκου. Στο Χόνδρο υπάρχει Δημοτικό Σχολείο.
Ιδιαίτερο χαρακτηριστικό του Χόνδρου είναι το μεγάλο μήκος των ακτών του, που ξεκινούν από τον παραλιακό οικισμό του, το Καστρί και καταλήγουν στην παραλία Δέρματος όπου βρίσκεται και ο μικρός βιότοπος του Αναποδάρη ποταμού.
Σε όλη την έκταση του χωριού υπάρχουν γραφικά εκκλησάκια του 14ου αιώνα, όπως του Αγίου Θεοδώρου (μεταξύ Χόνδρου και Αποστολιανού) με βυζαντινές τοιχογραφίες, όπου βρίσκεται σήμερα και το κοιμητήριο. Επίσης, συναντούμε τις εκκλησίες του Αγίου Φανουρίου, του Αγίου Αντωνίου, η οποία ξανακτίστηκε πρόσφατα λόγω του ότι είχε ερειπωθεί, του πρόσφατα ανακαινισμένου Αγίου Νικολάου καθώς επίσης και του Αγίου Ιωάννου στην ανατολική όχθη των εκβολών του Αναποδάρη, από το οποίο διασώζονται ερείπια. Σε έναν καταπράσινο τόπο, ο Χόνδρος αποτέλεσε από την Εποχή του Χαλκού σημείο έλξης για τους εκάστοτε πληθυσμούς που πέρασαν από αυτόν.
Ονομασία
Η πιο έγκυρη άποψη είναι ότι το όνομα του χωριού οφείλεται στο χοντροαλεσμένο σιτάρι από το οποίο παρασκευάζεται ο περίφημος ξινόχοντρος ή χόντρος ή τραχανάς, το οποίο και σήμερα αποτελεί ένα συστατικό της καλής και παραδοσιακής κρητικής κουζίνας.
Για την ονομασία του χωριού, μία ακόμη εκδοχή κάνει λόγο για έναν αγά που ζούσε εκεί (παραφθορά της λέξης Άρχοντας) και ο οποίος διένειμε στα τέσσερα παιδιά του την περιουσία που είχε στην ευρύτερη έκταση του σημερινού οικισμού. Από τα ονόματα των παιδιών του, πήραν και τα ονόματά τους οι σημερινές συνοικίες του χωριού.
Ιστορικά στοιχεία
Σε ύψωμα κοντά στο χωριό βρέθηκαν τάφοι με πρωτομινωικά αγγεία και στη θέση Ξυναχλάδα βρέθηκε οίκημα των Υστερομινωικών χρόνων. Διασώζεται η είσοδος του περιβόλου και βρέθηκαν πολλά είδη κεραμικής τέχνης. Ο οικισμός καταστράφηκε κατά τη δεύτερη Υστερομινωική Περίοδο για άγνωστο λόγο. Στη θέση Ρουσές ανασκάφηκε μικρό αγροτικό ιερό και διαπιστώθηκε η ύπαρξη εκτεταμένου συνοικισμού. Το 1960 αποκαλύφθηκε στη θέση Κεφάλι Λαζανά μεγάλη αγρέπαυλη του 1600 π.Χ., η οποία πιθανότατα καταστράφηκε από σεισμό. Στα νοτιοδυτικά του Χόνδρου και συγκεκριμένα στη θέση Τούρκισσα βρισκόταν προφανώς ο κύριος μινωικός συνοικισμός κατά τους νεοανακτορικούς χρόνους. Στη απογραφή του Καστροφύλακα (Κ96) το χωριό αναφέρεται με το όνομα Condro και με 278 κατοίκους. Επί Τουρκοκρατίας, ο Χόνδρος μετατράπηκε σε τουρκοχώρι (το χωριό της περιοχής με το μεγαλύτερο τουρκικό πληθυσμό). Στο σημείο αυτό εγκαταστάθηκαν αγάδες, εξαιτίας του ιδιαίτερα γόνιμου εδάφους.
Το χωριό δέχτηκε την πρόκληση πολλών επιδρομέων και οι κάτοικοί του αναγκάστηκαν να βρουν καταφύγιο σε σπηλιές, όπως στην περιοχή του Βορνό ή Λατσίδα, στο σπήλαιο του Ληστή, της Πανόγλας στη θέση Βουκολά, του Κάστελου, της Παπαδιάς στη θέση Ανεμόμαχα, της Σπηλιάρας και του Βαρδή.
Την περίοδο της Κατοχής από τους Ναζί (1941-44) ο Χόνδρος θρήνησε 9 θύματα.
Διοικητικά στοιχεία
μικρογραφία|341x341px|Η κοινότητα σε σχέση με τον δήμο.Ως οικισμός αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας και αρχικά υπαγόταν στο Νομό Λασιθίου από τον οποίο αποσπάσθηκε το 1932. Σύμφωνα με το πρόγραμμα Καλλικράτης, μαζί με τους οικισμούς Άγιος Ιωάννης, Δέρματος, Καστρί, Περβόλα και Φασκομηλιά αποτελούν την κοινότητα Χόνδρου που υπάγεται στο δήμο Βιάννου και σύμφωνα με την απογραφή 2011 έχει 138 κατοίκους.
Δείτε Κοινότητα Χόνδρου
Πηγές
Χονδρος Χονδρος
Σίμον Κιερ
Ο Σίμον Κιερ (Simon Kjær, 26 Μαρτίου 1989) είναι Δανός ποδοσφαιριστής ο οποίος αγωνίζεται ως αμυντικός για λογαριασμό της Μίλαν και της εθνικής ομάδας της Δανίας.
Ο Κιερ ξεκίνησε τη σταδιοδρομία του από τη Μίντιλαντ και το 2008 αποκτήθηκε από την Παλέρμο. Το 2009 ψηφίστηκε Δανός ταλέντο της χρονιάς. Το 2010 αποκτήθηκε από τη Βόλφσμπουργκ για μη δημοσιευμένο ποσό. Την επόμενη χρονιά δόθηκε δανεικός στη Ρόμα. Το 2013 αποκτήθηκε από την Λιλ και το 2015 από τη Φενερμπαχτσέ για 7,65 εκατομμύρια ευρώ. Το 2017 έφυγε και αποκτήθηκε από τη Σεβίλλη για 12,5 εκατομμύρια ευρώ. Το 2019 δόθηκε δανεικός στην Αταλάντα και τον Ιανουάριο του 2020 αποκτήθηκε από τη Μίλαν αρχικά με τη μορφή δανεικού.
Διεθνής με την εθνική αντρών από το 2009, ο Κιερ έχει πραγματοποιήσει πάνω από 100 συμμετοχές με το εθνόσημο. Ήταν μέλος των αποστολών της Δανίας στο Μουντιάλ 2010 και 2018, Euro 2012 και 2020.
Παραπομπές
Κατηγορία:Δανοί ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Δανίας Κατηγορία:Ποδοσφαιριστές ΦΚ Μίντιλαντ Κατηγορία:Ποδοσφαιριστές ΟΣΣ Παλέρμο Κατηγορία:Ποδοσφαιριστές ΦφΛ Βόλφσμπουργκ Κατηγορία:Ποδοσφαιριστές Ρόμα Κατηγορία:Ποδοσφαιριστές Λιλ ΟΣΚ Κατηγορία:Ποδοσφαιριστές Φενερμπαχτσέ Κατηγορία:Ποδοσφαιριστές Σεβίλλη ΦΚ Κατηγορία:Ποδοσφαιριστές Αταλάντα ΜΚ Κατηγορία:Ποδοσφαιριστές ΑΚ Μίλαν Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:FIFA Century Club Κατηγορία:Ποδοσφαιριστές Παγκοσμίου Κυπέλλου 2022
Λύκος (ποταμός Κωνσταντινούπολης)
thumb|269x269px|Χάρτης της βυζαντινής [[Κωνσταντινούπολη|Κωνσταντινούπολης. Ο Λύκος διασχίζει την πόλη από τα βορειοδυτικά προς τα νότια.]] Ο Λύκος (Τουρκικά: Bayrampaşa Deresi) είναι ποταμός, ο οποίος διερχόταν μέσα από τη βυζαντινή Κωνσταντινούπολη.
Ουσιαστικά επρόκειτο για ρεύμα και όχι για ποταμό, το οποίο λειτουργούσε αποστραγγιστικά για το μεγαλύτερο μέρος της περιτειχισμένης πόλης. Το μέγιστο πλάτος της κοιλάδας, που σχημάτιζε, έφτανε τα 3,5 χιλιόμετρα και καταλάμβανε το 1/3 της έκτασης της βυζαντινής Κωνσταντινούπολης. Οι πηγές του θα πρέπει να αναζητηθούν στους λόφους, που βρίσκονται στο βόρειο τμήμα της σημερινής περιοχής Bayrampaşa, 3,5 περίπου χιλιόμετρα βορειοδυτικά της Πύλης της Αδριανούπολης (Edirne Kapιsι) των θεοδοσιανών τειχών.
Ο Λύκος έφτανε μπροστά από τα τείχη της Κωνσταντινούπολης στο ύψος της Πύλης του Πέμπτου, περνούσε κάτω από τα τείχη και εισερχόταν εντός της πόλης. Στο σημείο εκείνο υπήρχε πύργος για την προστασία του ποταμού, ο οποίος σήμερα είναι γνωστός ως "Sulukale", δηλαδή  «πύργος του νερού». Ο Λύκος συνέχιζε τη διαδρομή του εντός των τειχών προς τα νοτιοανατολικά, περνώντας νότια της Μονής Λιβός και φτάνοντας στο Φόρο του Βοός. Εκεί έστριβε απότομα προς τον Νότο και εξέβαλλε στον Λιμένα του Θεοδοσίου. Ένα τείχος που χώριζε το λιμάνι σε δύο μέρη λειτουργούσε ως φράγμα που συγκρατούσε τις προσχώσεις που έφερνε ο ποταμός σε περιπτώσεις υψηλής βροχόπτωσης. Παρόλο βέβαια που το προστατευμένο τμήμα άντεξε περισσότερο από το υπόλοιπο λιμάνι, ωστόσο ούτε αυτό κατάφερε να αποφύγει τελικά την επίχωση. Έτσι υπολογίζεται ότι από τον 12ο-13ο αιώνα οι προσχώσεις του Λύκου σταδιακά εξαφάνισαν το λιμάνι και στη θέση του δημιούργησαν την περιοχή που ονομάστηκε Βλάγγα και η οποία χρησιμοποιούνταν για καλλιέργεια κηπευτικών μέχρι σχετικά πρόσφατα.
Στην ύπαρξη του νερού του Λύκου θα πρέπει προφανώς να αναζητήσουμε και κάποιους από τους λόγους για τους οποίους η περιοχή των εκβολών του, η οποία με την άνοδο της θαλάσσιας στάθμης μετατράπηκε στον βυζαντινό Λιμένα του Θεοδοσίου, ευνόησε την ανάπτυξη νεολιθικού οικισμού.
Η κοιλάδα του Λύκου χρησιμοποιούνταν μέχρι τη δεκαετία του 1950 ως γεωργική έκταση. Την περίοδο 1956-1957 αποφασίστηκε η κατασκευή νέας λεωφόρου πάνω από την κοίτη με αποτέλεσμα ο ποταμός να βρίσκεται σήμερα κάτω από το επίπεδο του δρόμου. Πρόκειται για τη λεωφόρο Vatan.
Παραπομπές
Κατηγορία:Γεωγραφία της Κωνσταντινούπολης Κατηγορία:Βυζαντινή Κωνσταντινούπολη Κατηγορία:Ποταμοί της Τουρκίας
Επαρχία των Μπαρλέττα-Άντρια-Τράνι
Η επαρχία των Μπαρλέττα-Άντρια-Τράνι (ιταλικά: Provincia di Barletta-Andria-Trani) είναι επαρχία στην περιφέρεια της Απουλίας στην Ιταλία. Η έκτασή της είναι 1.538,66 τ.χλμ. και ο πληθυσμός της ανέρχεται σε 390.010 κατοίκους (2007). Η έδρα της επαρχίας μοιράζεται στις τρεις πόλεις Μπαρλέττα (Barletta) - Άντρια (Andria) - Τράνι (Trani). Συνολικά, η επαρχία αριθμεί 10 δήμους.
Η επαρχία ιδρύθηκε το 2004 και οι πρώτες εκλογές για το Επαρχιακό Συμβούλιο προβλέπεται να γίνουν το 2008, όταν θα γίνουν οι εκλογές και στην επαρχία της Φότζια.
Οι τρεις πόλεις που μοιράζονται την έδρα της επαρχίας αποτελούσαν μέρος της επαρχίας του Μπάρι. Μεγαλύτερες πόλεις είναι η Άντρια (98.049 κάτ.), η Μπαρλέττα (93.097 κάτ.) και το Τράνι (53.520 κάτ.).
Διοικητική λειτουργία
Η επαρχία ιδρύθηκε με νόμο στις 11 Ιουνίου 2004 και η λειτουργία της θα αρχίσει μέσα στο 2008. Είναι μία από τις τρεις νέες επαρχίες της Ιταλίας, μαζί με τις επαρχίες των Μόντσα-Μπριάντσα (Λομβαρδία) και Φέρμο (Μάρκε), οι οποίες ιδρύθηκαν με την ίδια κοινοβουλευτική διαδικασία.
Εξωτερικοί σύνδεσμοι
Μπαρλεττα-Αντρια-Τρανι
Ηρακλής και τα βόδια του Γηρυόνη (Μουσείο του Λούβρου αρ. ΜΑ720)
Τα βόδια του Γηρυόνη που φιλοξενείται στο Μουσείο του Λούβρου είναι μετόπη από τον Ναό του Δία στην Ολυμπία.
Ιστορία του ευρήματος
Βρέθηκε μαζί με άλλα σπαράγματα το 1829 στα ερείπια του ναού της Ολυμπίας από τους Γάλλους Λεόν-Ζαν-Ζοζέφ Ντυμπουά (Léon-Jean-Joseph Dubois) και Γκιγιώμ-Αμπέλ Μπλουέ (Guillaume-Abel Blouet), διευθυντές του επιστημονικού μέρους της γαλλικής αποστολής της Εκστρατείας του Μωριά (1828-1833), και το 1830 από εκεί μεταφέρθηκε στο Παρίσι, όπου τοποθετήθηκε στο Μουσείο του Λούβρου ως δωρεά της τότε ελληνικής βουλής.
Περιγραφή
thumb|right|250px|Καλλιτεχνική αναπαράσταση της μετόπης από τον [[Γκιγιώμ-Αμπέλ Μπλουέ, 1831]] Είναι από πάριο μάρμαρο. Στο τμήμα που σώζεται διακρίνουμε τον Ηρακλή να πολεμάει τον πάνοπλο Γίγαντα Γηρυόνη. Ο Ηρακλής πιέζει το αριστερό του καλάμι στο σώμα του αντίπαλού του, που κλίνει το κεφάλι προς τα κάτω, ενώ του καταφέρνει το τελικό πλήγμα με το ρόπαλό του. Αν και οι λεπτομέρειες του ανάγλυφου έχουν χαθεί, ο Γυρηώνης εικονίζονταν μάλλον ως τριπλός άνδρας, όπως συνιθίζεται και σε άλλα αρχαία γλυπτά, ενώ αργότερα συναντάται και η εκδοχή του τρικέφαλου πλάσματος. Η ολοστρόγγυλη ασπίδα που κρατάει ο τερατόμορφος Γίγαντας είναι στραμμένη προς τον θεατή, όπως επίσης συνιθίζεται στις αρχαίες απεικονίσεις και στις αρχαίες αγγειογραφίες, ενώ μια δεύτερη ασπίδα που ανήκει στο ίδιο ανάγλυφο προστάτευε ένα δεύτερο σώμα του τέρατος. Εκτός από την ασπίδα, ο Γηρυώνης φοράει κράνος και θώρακα.
Ιστορική τοποθέτηση
Ο Παυσανίας αναφέρει στην περιγραφή του ναού της Ολυμπίας ότι η μετόπη του Ηρακλή με τον Γηρυόνη ήταν τοποθετημένη στον πρόναο του ναού. Είναι έργο του Καλλιτέχνη του ναού της Ολυμπίας και χρονολογείται στα 460 π.Χ.
Εξωτερικοί σύνδεσμοι
Κατηγορία:Γλυπτά στο Μουσείο του Λούβρου Κατηγορία:Ναός του Δία στην Ολυμπία Κατηγορία:Αρχαιολογικό Μουσείο Ολυμπίας Κατηγορία:Αρχαιολογικά ευρήματα στην Ηλεία
Hail to England
Το Hail to England είναι το τρίτο άλμπουμ του αμερικάνικου heavy metal συγκροτήματος Manowar, το οποίο κυκλοφόρησε τον Φεβρουάριο του 1984 μέσω της δισκογραφικής εταιρείας Music for Nations.
Το ομώνυμο κομμάτι και κατ' επέκταση ο τίτλος του δίσκου αποτέλεσε φόρο τιμής στους φίλους του συγκροτήματος από την Μεγάλη Βρετανία, όπου οι Manowar έτυχαν καλύτερης αποδοχής απ' ότι στην πατρίδα τους. Επίσης, το τραγούδι "Army of the Immortals" ήταν αφιερωμένο στους οπαδούς τους ανά τον κόσμο.
Το άλμπουμ ηχογραφήθηκε σε διάστημα δώδεκα ημερών, το Νοέμβριο του 1983, στα Phase One Studios του Τορόντο, με παραγωγό τον Τζακ Ρίτσαρντσον και με κόστος 20.000 δολαρίων.
Για την προώθηση του "Hail to England" περιόδευσαν για πρώτη φορά στο Ηνωμένο Βασίλειο τον Μάρτιο του 1984.
Τα μέλη του συγκροτήματος
Το "Hail to England" ηχογραφήθηκε από τους εξής μουσικούς:
Πηγές
Κατηγορία:Δισκογραφία των Manowar Κατηγορία:Άλμπουμ του 1984
Τέρας (Disney)
Το Τέρας είναι ένας νεαρός όμορφος πρίγκιπας, που επάνω στην αλαζονεία του, κρίνει μία γρια γυναίκα από την εμφάνισή της, εκείνη όμως πραγματικά ήταν μία όμορφη μάγισσα, η οποία τον καταριέται με μάγια και τον μεταμορφώνει σε τέρας. Τα μάγια θα έσπαζαν, μόνο αν κατάφερνε να αγαπήσει και να αγαπηθεί, κι όλα αυτά έως τα 21α του γενέθλια, εάν δεν το κατάφερνε μέχρι τότε, θα έμενε για πάντα τέρας. Τελικά, τα μάγια έσπασαν, αφού το κατάφερε, με την όμορφη Μπελ, την οποία αρχικά την είχε φυλακισμένη στο κάστρο του. Τον χαρακτήρα τον υποδύεται ο Ρόμπι Μπένσον. Επίσης, το 1994, ο χαρακτήρας διασκευάστηκε στο μιούζικαλ Η Πεντάμορφη και το Τέρας, του Μπρόντγουεϊ, με τον Τέρενς Μαν να υποδύεται τον χαρακτήρα. Ενώ, στην επερχόμενη live-action ταινία, θα υποδυθεί από τον Νταν Στίβενς. Τέλος, ο χαρακτήρας έχει εμφανιστεί και σε τηλεοπτικές σειρές και σε βιντεοπαιχνίδια.
Εξωτερικοί σύνδεσμοι
Κατηγορία:Disney (χαρακτήρες κινουμένων σχεδίων)
Chevrolet Trax
Το Chevrolet Trax είναι κόμπακτ crossover SUV που παράγεται από την αμερικανική αυτοκινητοβιομηχανία Chevrolet από τον Απρίλιο του 2013, για τη Βόρεια Αμερική και για τις άλλες ηπείρους. Το μοντέλο βασίζεται στην πλατφόρμα GM Gamma II platform, την οποία μοιράζεται με τα Chevrolet Aveo / Sonic, καθώς και με τα Opel Mokka / Buick Encore. Στα μέσα του 2016, για τη σεζόν (model year) του 2017, το Trax υπέστη εκτενή ανανέωση.
Holden Trax (2013 - 2020)
Στην Αυστραλία και άλλα κράτη της Ωκεανίας, το Chevrolet Trax προσφέρθηκε με το σήμα της Holden, από το 2013 μέχρι τη διακοπή αυτής της εταιρείας το 2020.
Chevrolet Tracker
Στη Ρωσία και στη Νότια Αμερική, το Trax προσφέρεται ως Chevrolet Tracker, ένα όνομα που χρησιμοποιήθηκε στη Βόρεια Αμερική και στη Λατινική Αμερική από το 1989 - 1991 και από το 1999 - 2008 για μια εκδοχή από τις Chevrolet / Geo του Suzuki Sidekick.
Κερτ Χόκινς
Ο Μπράιαν Τζόσεφ Μάιερς (γεννημένος στις 20 Απριλίου 1985) είναι Αμερικανός επαγγελματίας παλαιστής. Έχει συμβόλαιο με την εταιρία πάλης WWE, όπου παλεύει με το όνομα "Κερτ Χόκινς".
Chevrolet Trax
Εμπορική τοποθέτηση
Tο Chevrolet Trax είναι μικρότερο από το Chevrolet Equinox και το Chevrolet Captiva (αναλόγως με τη χώρα) στην παλέτα των μοντέλων της Chevrolet. Ειδικότερα στην Ευρώπη, κάποιοι αντιπρόσωποι το διαφήμισαν ως compact SUV. Ωστόσο, στον Καναδά, όπου το Chevrolet Orlando προωθείται ως μεσαίο crossover SUV και το Equinox είναι το επίσημο compact crossover SUV, το Trax αναφέρεται επίσημα ως ένα ακόμα μικρότερο «subcompact crossover SUV».
Κερτ Χόκινς
Ομάδα με τον Ζακ Ράιντερ και WWE
Ο Χόκινς ξεκίνησε την ενασχόλησή του με την επαγγελματική πάλη το 2004 στην εταιρία πάλης New York Wrestling Connection (NYWC). Το 2005 γνώρισε τον Ζακ Ράιντερ, με τον οποίο έγιναν ομάδα και μαζί κατέκτησαν τους πρώτους τους Ομαδικούς τίτλους. Η φήμη τους μετά τις εξαιρετικές τους παρουσίες αυξήθηκε και κέρδισαν την προσοχή του WWE, το οποίο τους απέκτησε το 2006. Ως τα μέσα του 2007 έμειναν σε ρόλο κομπάρσου, αρχικά στις θυγατρικές εταιρείες του WWE και αργότερα στο κύριο ρόστερ.
Στα τέλη της χρονιάς και τις αρχές του 2008, θα βρεθούν στο πλευρό του δολοπλόκου Ετζ στο SmackDown, τον οποίο θα βοηθούν με ύπουλο τρόπο, ώστε εκείνος να κερδίζει. Εκείνη την περίοδο ο Ετζ είχε σχέση με την Βίκι Γκερέρο, η οποία έγινε και μάνατζέρ τους και τους σύστησε τον ανιψιό της, Τσάβο Γκερέρο και τον σύμμαχό του Μπαμ Νίλι. Όλοι αυτοί μαζί δημιούργησαν μια ομάδα με το όνομα "Λα Φαμίλια" (La Familia). Στις 20 Ιουλίου του 2008, ο Χόκινς με τον Ράιντερ κέρδισαν για πρώτη φορά το Ομαδικό Πρωτάθλημα WWE και έγιναν το νεότερο σε ηλικία δίδυμο που κατακτά τους τίτλους. Έναν μήνα αργότερα αποσπάστηκαν από την ομάδα της "Λα Φαμίλια" και συνέχισαν οι δυο τους. Έχασαν τους τίτλους τους στις 26 Σεπτεμβρίου. Στις 15 Απριλίου 2009, οι δυο τους διασπάστηκαν οριστικά, αφού ο Ράιντερ μεταφέρθηκε σε άλλο ρόστερ, σε αυτό του ECW.
Chevrolet Trax
Πωλήσεις
Οι χρονολογίες δίνονται σε ημερολογιακά έτη και όχι σε σεζόν (model years).
Κερτ Χόκινς
Ομάδα με τον Ζακ Ράιντερ και WWE
Μετά, ο Χόκινς στάλθηκε στο Florida Championship Wrestling, το οποίο ήταν εκπαιδευτήριο του WWE. Τον Νοέμβριο κέρδισε τα ομαδικό πρωτάθλημα με τον Κάιλεν Κροφτ και έμειναν πρωταθλητές μέχρι τον Ιανουάριο.
Ομάδες με τον Βανς Άρτσερ και με τον Τάιλερ Ρεκς
Ο Χόκινς επέστρεψε στο SmackDown στις 4 Μαΐου 2010 και έφτιαξε ομάδα με τον Βανς Άρτσερ. Ο Χόκινς δήλωσε πως τον επόμενο μήνα θα κυριαρχήσουν σαν ομάδα. Μαζί κέρδισαν κάποιους τοπικούς παλαιστές και επιτέθηκαν στους Εμ Βι Πι και Κρίστιαν. Σε επόμενο επεισόδιο, οι τελευταίοι έχασαν από τους Χόκινς & Άρτσερ. Σε έναν αγώνα, ο Άρτσερ έπαιζε εναντίον του Κρις Μάστερς και ο Άρτσερ κατά λάθος χτύπησε τον Χόκινς, και ο τελευταίος μετά το τέλος του ματς του επιτέθηκε. Στις 26 Απριλίου 2011, ο Χόκινς μεταγράφηκε στο Raw και μετά από κάποιες παρουσίες στο WWE Superstars σταμάτησε να εμφανίζεται. Επέστρεψε τον Σεπτέμβριο και σχημάτισε ομάδα με τον Τάιλερ Ρεκς. Οι Χόκινς & Ρεκς νίκησαν τους αδερφούς Ούσο και έκαναν επιθέσεις σε διάφορους παλαιστές. Οι δυο τους, συχνά πάλευαν σε δευτερεύοντα σόου, χωρίς όμως να κατακτήσουν κάποιο πρωτάθλημα. Τον Αύγουστο του 2012, ο Ρεκς αποδεσμεύτηκε από το WWE, με αποτέλεσμα η ομάδα να διαλυθεί. Έπειτα ο Χόκινς δεν χρησιμοποιήθηκε ιδιαίτερα απο την εταιρεία και αποδεσμεύτηκε τον Ιούνιο του 2014.
Chevrolet Trax
Εξωτερικοί σύνδεσμοι
Κατηγορία:Αυτοκίνητα SUV Κατηγορία:Αμερικανικά αυτοκίνητα Κατηγορία:Νοτιοκορεατικά αυτοκίνητα Trax
Κερτ Χόκινς
Πηγές
Προφίλ στο Pwpix.net
Κατηγορία:Επαγγελματίες Παλαιστές
Σύμπλεγμα (ψυχολογία)
Σύμπλεγμα ονομάζεται το σύνολο συνειρμών ή παρορμήσεων που συνδέονται ασυνείδητα από το άτομο με ένα συγκεκριμένο θέμα και επηρεάζουν τη συμπεριφορά του. Ορίζεται ως ένα είδος νεύρωσης, το οποίο αναγκάζει το άτομο σε διαφορετική από τη φυσιολογική συμπεριφορά. Ο όρος χρησιμοποιήθηκε για πρώτη φορά από τον ψυχολόγο Καρλ Γιουνγκ, μαθητή του Σίγκμουντ Φρόυντ. Χρησιμοποιείται κυρίως από την ψυχολογία βάθους. Γνωστά συμπλέγματα είναι το Οιδιπόδειο σύμπλεγμα, το σύμπλεγμα της Ηλέκτρας, το σύμπλεγμα ανωτερότητας ή κατωτερότητας. Στην καθημερινή γλώσσα χρησιμοποιείται και ο ξένος όρος κόμπλεξ.
Κατηγορία:Ψυχαναλυτική ορολογία Κατηγορία:Αναλυτική ψυχολογία
Μπρουκέσια η μικρά
Η Μπρουκέσια η μικρά (Brookesia micra) είναι ένα μικρό είδος χαμαιλέοντα το οποίο ζει σε μία νησίδα βόρεια της Μαδαγασκάρης. Πρόκειται για το μικρότερο γνωστό είδος χαμαιλέοντα και είναι το μικρότερο είδος ερπετού γενικότερα. Σε πλήρη ανάπτυξη φτάνει σε μήκος 29 χιλιοστών (περίπου τρία εκατοστά).
Το είδος ανακαλύφθηκε από αποστολή γερμανών ερπετολογών στη βόρεια Μαδαγασκάρη την περίοδο 2003 με 2007, μαζί με άλλα τρία είδη χαμαιλέωντα. Το είδος απαντάται σε ένα μικρό νησί υπάρκτια της βόρειας Μαδαγασκάρης.
Πηγές
Κατηγορία:Χαμαιλεοντίδες Κατηγορία:Πανίδα της Μαδαγασκάρης
Πολυεστέρας
Οι Πολυεστέρες, είναι μια κατηγορία πολυμερών που περιέχει τη χαρακτηριστική ομάδα των εστέρων στην κύρια αλυσίδα τους. Ως ειδικό υλικό, αναφέρεται συνήθως σε έναν τύπο που λέγεται τερεφθαλικό πολυαιθυλένιο (polyethylene terephthalate-PET). Οι πολυεστέρες περιλαμβάνουν φυσικά εμφανιζόμενες χημικές ουσίες, καθώς και συνθετικές ουσίες μέσω πολυμερισμού σταδιακής ανάπτυξης. Οι φυσικοί πολυεστέρες και λίγοι συνθετικοί είναι βιοδιασπάσιμοι, αλλά οι περισσότεροι συνθετικοί πολυεστέρες δεν είναι.
Ανάλογα με τη χημική δομή, ο πολυεστέρας μπορεί να είναι θερμοπλαστικός ή θερμοσκληραινόμενος, υπάρχουν επίσης πολυεστερικές ρητίνες που σκληραίνουν με σκληρυντές· όμως, οι πιο συνηθισμένοι πολυεστέρες είναι θερμοπλαστικοί.
Εφαρμογές
Υφαντά ή πλεκτά υφάσματα από νήματα πολυεστέρα χρησιμοποιούνται εκτεταμένα σε ενδύματα και οικιακό εξοπλισμό, από πουκάμισα και παντελόνια μέχρι πανωφόρια και καπέλα, σεντόνια, κουβέρτες, ταπετσαρισμένα έπιπλα και πατάκια ποντικιού. Βιομηχανικές πολυεστερικές ίνες, νήματα και σχοινιά χρησιμοποιούνται στην ενίσχυση ελαστικών οχημάτων, υφάσματα για μεταφορικούς ιμάντες (conveyor belts), ζώνες ασφαλείας, βαμμένα υφάσματα και πλαστικές ενισχύσεις με απορρόφηση υψηλής ενέργειας. Ίνες πολυεστέρα χρησιμοποιούνται ως γέμισμα και μονωτικά υλικά σε μαξιλάρια, περιλαίμιων και γέμισμα ταπετσαρίας (upholstery padding). Οι πολυεστέρες χρησιμοποιούνται επίσης στην παρασκευή προϊόντων όπως φιάλες, ταινίες, μουσαμάδες (tarpaulins),κουτιά διανομής φαγητού και δεμάτων (courier), αξεσουάρ αυτοκινήτων (κουκούλες, αεροτομές, προφυλακτήρες κ.λπ.), κανό, οθόνες υγρών κρυστάλλων (liquid crystal displays), ολογράμματα (holograms), φίλτρα, διηλεκτρικές ταινίες για τους πυκνωτές, ηλεκτρικές μονώσεις καλωδίων και μονωτικές ταινίες (insulating tapes). Οι πολυεστέρες χρησιμοποιούνται ευρέως ως τελικές βαφές σε υψηλής ποιότητας ξύλινα προϊόντα όπως σε κιθάρες, πιάνα και στο εσωτερικό οχημάτων/θαλαμηγών. ΟΙ θιξοτροπικές ιδιότητες των ψεκαζόμενων πολυεστέρων τους κάνουν ιδανικούς για χρήση σε αδρή ξυλεία, επειδή μπορούν να γεμίσουν γρήγορα τα νερά, με μια στρώση υψηλής ποιότητας ανά χέρι βαφής. Οι σκληροί πολυεστέρες μπορούν να τριφτούν και να γυαλιστούν σε ένα ανθεκτικό πολύ γυαλιστερό προϊόν.
Αν και ο συνθετικός ρουχισμός θεωρείται από πολλούς ότι έχει λιγότερο φυσική αίσθηση συγκρινόμενος με τον ρουχισμό από φυσικές ίνες (όπως βαμβάκι και μαλλί), τα ρούχα πολυεστέρα μπορούν να δώσουν ειδικά πλεονεκτήματα συγκρινόμενα με τα φυσικά ρούχα, όπως βελτιωμένη αντίσταση στο τσαλάκωμα, διάρκεια και υψηλή διατήρηση του χρώματος. Ως αποτέλεσμα, οι ίνες πολυεστέρα υφαίνονται μαζί με φυσικές ίνες για την παραγωγή ρούχων με ανάμεικτες ιδιότητες. Οι συνθετικές ίνες μπορούν επίσης να δημιουργήσουν υλικά με καλύτερη αντίσταση στο νερό, τον αέρα και στο περιβάλλον συγκρινόμενες με τις φυτικά παραγόμενες ίνες και μερικές φορές μετονομάζονται έτσι ώστε να δείχνουν την ομοιότητά τους ή ακόμα και την ανωτερότητά τους ως προς τις φυσικές ίνες (π.χ., China silk, που είναι ένας όρος στην υφαντουργία για προϊόν από 100% πολυεστερική ίνα που μοιάζει με το μετάξι που παράγεται από το έντομο ως προς τη διάρκεια και το φύλλο).
Οι υγροί κρυσταλλικοί εστέρες είναι μεταξύ των πρώτων βιομηχανικά χρησιμοποιούμενων υγρός κρύσταλλος. Χρησιμοποιούνται για τις μηχανικές τους ιδιότητες και την αντοχή στη θερμότητα. Αυτά τα χαρακτηριστικά είναι επίσης σημαντικά στην εφαρμογή τους ως λειάνσιμο στεγανοποιητικό στους στροβιλοκινητήρες.
Τύποι
Οι πολυεστέρες ως θερμοπλαστικά μπορεί να αλλάξουν σχήμα μετά την εφαρμογή θερμότητας. Αν και αναφλέξιμοι σε υψηλές θερμοκρασίες, οι πολυεστέρες τείνουν να συρρικνωθούν μακριά από φλόγες και σβήνουν από μόνοι τους κατά την ανάφλεξη. Οι ίνες πολυεστέρων έχουν υψηλή ανθεκτικότητα και μέτρο Γιάνγκ (young's modulus) καθώς και χαμηλή απορροφητικότητα στο νερό και ελάχιστη συστολή (shrinkage) συγκρινόμενες με άλλες βιομηχανικές ίνες.
Οι ακόρεστοι πολυεστέρες (UPR) είναι θερμοσκληραινόμενες ρητίνες. Χρησιμοποιούνται ως υλικά χύτευσης, ρητίνες από υαλοβάμβακα (fiberglass) και μη μεταλλικοί πληρωτές. Οι ακόρεστοι ενισχυμένοι πολυεστέρες από υαλοβάμβακα βρίσκουν πλατιά εφαρμογή ως μέρη του αμαξώματος των αυτοκινήτων και στον σκελετό των θαλαμηγών.
Σύμφωνα με τη σύσταση του κυρίως σώματος τους, οι πολυεστέρες μπορεί να είναι:
Η αύξηση των αρωματικών μερών των πολυεστέρων αυξάνει τη θερμοκρασία υαλώδους μετάπτωσης, τη θερμοκρασία τήξης, τη θερμική σταθερότητα (thermal stability), τη χημική σταθερότητα...
Οι πολυεστέρες μπορούν επίσης να είναι τηλεχηλικά ολιγομερή (telechelic oligomers) όπως η πολυκαπρολακτονοδιόλη (polycaprolactone diol-PCL) και η αδιπική πολυαιθυλενοδιόλη (polyethylene adipate diol-PEA). Έπειτα χρησιμοποιούνται ως προπολυμερή.
Βασικά
Ο πολυεστέρας είναι ένα συνθετικό πολυμερές κατασκευασμένο από καθαρό τερεφθαλικό οξύ (purified terephthalic acid-PTA) ή τον διμεθυλεστέρα του, τερεφθαλικό διμεθύλιο (dimethyl terephthalate-DMT) και 1,2-αιθανοδιόλη (MEG). Με μερίδιο αγοράς 18% από όλα τα παραγόμενα πλαστικά, βρίσκεται στην τρίτη θέση μετά το πολυαιθυλένιο (33,5%) και το πολυπροπυλένιο (19,5%).
Οι κύριες πρώτες ύλες περιγράφονται παρακάτω:
Για την παρασκευή ενός πολυμερούς υψηλής σχετικής μοριακής μάζας απαιτείται καταλύτης. Ο πιο συνηθισμένος καταλύτης είναι το τριοξείδιο του αντιμονίου (antimony trioxide) (ή τριοξικό αντιμόνιο):
Το 2008, χρησιμοποιήθηκαν περίπου 10.000 τόνοι Sb2O3 για την παραγωγή περίπου 49 εκατομμυρίων τόνων τερεφθαλικού πολυαιθυλενίου.
Ο πολυεστέρας περιγράφεται παρακάτω:
Τερεφθαλικό πολυαιθυλένιο CAS-No.: 25038-59-9
Υπάρχουν πολλοί λόγοι για τη σπουδαιότητα του πολυεστέρα:
Στον πίνακα 1 εμφανίζεται η εκτιμώμενη παγκόσμια παραγωγή πολυεστέρων. Κύριες εφαρμογές είναι οι πολυεστέρες υφασμάτων, οι ρητίνες πολυεστέρων φιαλών, οι ταινίες πολυεστέρων κυρίως για συσκευασίες και ειδικοί πολυεστέρες για μηχανικά πλαστικά. Σύμφωνα με αυτόν τον πίνακα, η παγκόσμια παραγωγή πολυεστέρων μπορεί να ξεπερνά τα 50 εκατομμύρια τόνους τον χρόνο πριν το 2010. Πίνακας 1: Παγκόσμια παραγωγή πολυεστέρων
Αζεοτροπική εστεροποίηση
Σε αυτήν την κλασική μέθοδο, μια αλκοόλη και ένα καρβοξυλικό οξύ αντιδρούν για να σχηματίσουν έναν καρβοξυλικό εστέρα. Για την παραλαβή του πολυμερούς, το σχηματιζόμενο νερό από την αντίδραση πρέπει να αφαιρείται συνεχώς με αζεοτροπική απόσταξη.
Ακυλίωση (Μέθοδος HCl)
Το οξύ ξεκινά ως ένα χλωριούχο οξύ και συνεπώς η πολυσυμπύκνωση προχωρά με αποβολή του υδροχλωρικού οξέος (HCl) αντί για νερό. Αυτή η μέθοδος μπορεί να εκτελεστεί σε διάλυμα ή ως σμάλτο.
Πολυμερισμός διάνοιξης δακτυλίου
Οι αλειφατικοί πολυεστέρες μπορούν να παρασκευαστούν από λακτόνες κάτω από πολύ ήπιες συνθήκες, να καταλυθούν ανιονικά, κατιονικά ή μεταλλοοργανικά. Πρόσφατα, ένας αριθμός από καταλυτικές μεθόδους για τον συμπολυμερισμό των εποξειδίων με κυκλικούς ανυδρίτες φαίνεται ότι παρέχει ένα πλατύ φάσμα από λειτουργικούς πολυεστέρες, κορεσμένους και ακόρεστους.
Βιοαποικοδόμηση
Μια κατοικία με το όνομα futuro house κατασκευάστηκε από πολυεστερικό πλαστικό ενισχυμένο με υαλοβάμβακα· το σύστημα πολυεστέρα-πολυουρεθάνης και το πολυμεθυλομεθακρυλικό βρέθηκαν να διασπώνται από κυανοβακτήρια και αρχαία.
Διασταύρωση
Οι ακόρεστοι πολυεστέρες είναι θερμοσκληραινόμενες ρητίνες. Γενικά, τα συμπολυμερή παρασκευάζονται με πολυμερισμό μιας ή περισσότερων διολών (diol) με κορεσμένα και ακόρεστα δικαρβοξυλικά οξέα (μηλεϊνικό οξύ (maleic acid), φουμαρικό οξύ (fumaric acid)...) ή τους ανυδρίτες τους. Ο διπλός δεσμός των ακόρεστων πολυεστέρων αντιδρά με ένα μονομερές βινυλίου, συνήθως στυρένιο, καταλήγοντας σε μια 3Δ διασταυρωμένη δομή. Αυτή η δομή δρα ως θερμοσκληραινόμενη. Η αντίδραση εξώθερμης διασταύρωσης αρχικοποιείται μέσω ενός καταλύτης, συνήθως ένα οργανικό υπεροξείδιο (organic peroxide) όπως το υπεροξείδιο της μεθυλοαιθυλοκετόνης (methyl ethyl ketone peroxide) ή υπεροξείδιο του βενζοϋλίου (benzoyl peroxide).
Εξωτερικοί σύνδεσμοι
Κατηγορία:Καρβοξυλικοί εστέρες Κατηγορία:Συσκευασίες Κατηγορία:Πλαστικά Κατηγορία:Διηλεκτρικά
Ζλάτιμπορ
μικρογραφία|Το Ζλάτιμπορ μικρογραφία|Τοπίο στο Ζλάτιμπορ Το Ζλάτιμπορ (σερβικά: Златибор) είναι μια ορεινή περιοχή στη Σερβία που καλύπτει μια έκταση περίπου 1000 τετραγωνικών χλμ., έχει 55 χλμ. πλάτος και 20 χλμ. μήκος. Επεκτείνει σε κατεύθυνση από βορειοδυτικά προς νοτιοανατολικά κι ανήκει στις Δειναρικές Άλπεις. Η ψηλότερη κορυφή είναι η Τορνίκ με υψόμετρο 1496 μέτρα, οι ψηλότερες κορυφές του βρίσκονται στο νότιο τμήμα του Ζλάτιμπορ, όμως το υψόμετρο μειώνεται κατευθυνόμενοι βόρεια. Είναι γνωστό καλοκαιρινό και χειμερινό θέρετρο της Σερβίας. Το Ζλάτιμπορ βρίσκεται στο βόρειο τμήμα της Σερβίας στη περιοχή των συνόρων μεταξύ Ράσκα, Ερζεγοβίνης και Πολίμλια.
Το Ζλάτιμπορ διοικητικά διαιρείται σε δύο δήμους: Την Τσαϊετίνα και το Ούζιτσε. Η σιδηροδρομική γραμμή Βελιγράδι-Μπαρ περνάει μέσα από το Ζλάτιμπορ.
Το Ζλάτιμπορ βρίσκεται στο «κέντρο» της Σερβίας. Η απόσταση από τα βουνά στο Βελιγράδι είναι 230 χιλιόμετρα, 300 χιλιόμετρα ως το Νόβι Σαντ όπως ακριβώς και στην Αδριατική Θάλασσα.
Το Ζλάτιμπορ είχε πάντα μια μεγάλη θέση στα σύνορα. Στο λόφο κοντά στο Τζαπλανίκα Σίγκλι σήμερα, ήταν τα σύνορα της Σερβίας με δύο αυτοκρατορίες - η Αυστροουγγρική και η Οθωμανική. Το Ζλάτιμπορ βρίσκεται στα μισά του δρόμου μεταξύ του Βελιγραδίου προς το Μαυροβούνιο και το Ντουμπρόβνικ.
Υπάρχουν τρεις μύθοι για την προέλευση του ονόματος του Ζλάτιμπορ που προέρχεται από τη λέξη Ζλάταρ. Είναι βέβαιο ότι το όνομα προέρχεται από τη λέξη χρυσό ή βόριο, αλλά κανείς δεν ξέρει πώς. Το ένα λέει ότι το όνομα προέρχεται από το χρυσαφί χρώμα των βοσκοτόπων του, το οποίο δεν είναι πολύ πιθανό, άλλος θρύλος λέει ότι μετανάστες από το Μαυροβούνιο και Ερζεγοβίνη καυχήθηκαν για τον πλούτο των πεύκων που έχει κι έμεινε η ονομασία, μια τρίτη παράδοση, ίσως η πιο ακριβή, λέει ότι το όνομα προέρχεται από ένα από τα πολύ σπάνια είδη λευκού πεύκου που λέγεται και χρυσό πεύκο.
Το Ζλάτιμπορ έχει υπό αλπικό κλίμα. Η μέση ετήσια θερμοκρασία στο Ζλάτιμπορ είναι περίπου 7,5 °C. Ο ψυχρότερος μήνας είναι ο Ιανουάριος με μέση θερμοκρασία -2.5 °C, και ο θερμότερος είναι ο Αύγουστος, με περίπου 15 °C. Η μέση ημερήσια θερμοκρασία στο Ζλάτιμπορ είναι περίπου 18 °C.. Η μέση ετήσια βροχόπτωση στις Παλισάδες είναι περίπου 880 mm, στη Λιουμπίσα περίπου 990 χιλιοστά, και στην Καϊετίνα περίπου 940 χιλιοστά, ενώ οι νοτιοανατολικές περιοχές έχουν λίγο περισσότερο από 1000 mm. Οι πιο κοινοί και ταχύτεροι άνεμοι στο Ζλάτιμπορ έρχονται από τα νοτιοδυτικά και βορειοανατολικά, ιδιαίτερα κατά την περίοδο από Οκτώβριο έως Μάιο. ΝΔ και νότιοι άνεμοι συνήθως εμφανίζονται από το φθινόπωρο έως την άνοιξη που φέρνουν σχετικά ζεστή μάζα του αέρα ενώ το καλοκαίρι οι αυξάνεται η θερμοκρασία του αέρα.
Η περιοχή του Ζλάτιμπορ συχνά μαστίζεται από μετατόπιση του πληθυσμού, έτσι υπάρχουν λίγες οικογένειες που μπορούμε να πούμε ότι είναι αυτόχθονες. Κατά τη διάρκεια του δέκατου έβδομου και δέκατου όγδοου αιώνα στην περιοχή εγκαταστάθηκαν οικογένειες από το Μαυροβούνιο τη Βοσνία και τη Ράσκα. Μαζικές μεταναστεύσεις έγιναν, το 1791, το 1807, και κατά τη διάρκεια της βοσνιακής εξέγερσης του 1875 και 1877.
Το Ζλάτιμπορ έχει πλούσια βλάστηση πολλά λιβάδια και βοσκότοπους. Έως τα 600 μέτρα πάνω από την επιφάνεια της θάλασσας εκπροσωπούνται είδη φυλλοβόλων όπως οξιά, δρυς, σημύδα, Φλαμουριά, και τέφρα, πάνω από τα 600 μέτρα κυριαρχείται από κωνοφόρα όπως λευκό και μαύρο πεύκο, έλατο και ερυθρελάτη.
Εξωτερικοί σύνδεσμοι
Κατηγορία:Βουνά της Σερβίας Κατηγορία:Δειναρικές Άλπεις
Αντρές Μανουέλ Λόπες Ομπραδόρ
Ο Λόπες Ομπραδόρ παραιτήθηκε από Επικεφαλής της Κυβέρνησης της Πόλης του Μεξικού τον Ιούλιο του 2005 για να συμμετάσχει στις Προεδρικές Εκλογές του 2006, εκπροσωπώντας τον Συνασπισμό Για Το Καλό Όλων Μας,  με επικεφαλής το Κόμμα της Δημοκρατικής Επανάστασης (PRD) και περιλάμβανε την Κίνηση Πολιτών και το Εργατικό Κόμμα. Έλαβε το 35,31% των ψήφων και έχασε την προεδρία με διαφορά 0,58%. Στη συνέχεια, ο Λόπες Ομπραδόρ έκανε υπαινιγμούς για εκλογική απάτη και αρνήθηκε να το αποδεχθεί, ηγούμενος για αρκετούς μήνες την κατάληψη της Paseo de la Reforma και της Zocalo σε ένδειξη διαμαρτυρίας.
Ο Λόπες Ομπραδόρ ήταν υποψήφιος στις προεδρικές εκλογές του 2012 εκπροσωπώντας έναν συνασπισμό αποτελούμενο από το PRD, στο Εργατικό Κόμμα και στο Κίνημα Πολιτών. Τερμάτισε στην δεύτερη θέση με το 31,5% των ψήφων. Έφυγε από το PRD το 2012 και το 2014 ίδρυσε την Εθνική Αναγεννησιακή Κίνηση (MORENA), της οποίας ηγήθηκε μέχρι το 2018.
Ο Λόπες Ομπραδόρ κέρδισε τις προεδρικές εκλογές του 2018 με μια συντριπτική νίκη. Ήταν ο υποψήφιος του κόμματος Juntos Haremos Historia, ένας συνασπισμός του αριστερού Εργατικού Κόμματος, του δεξιού κόμματος Κοινωνικής Συνάντησης και της MORENA. Οι πολιτικές του προτάσεις περιλαμβάνουν μια αύξηση της οικονομικής βοήθειας για τους φοιτητές και τους ηλικιωμένους, μια αμνηστία για κάποιους εγκληματίες του πολέμου ναρκωτικών, μια καθολική πρόσβαση σε δημόσια κολέγια, την ακύρωση του έργου για το Νέο Διεθνές Αεροδρόμιο της Πόλης του Μεξικού, ένα δημοψήφισμα για τις μεταρρυθμίσεις στον τομέα της ενέργειας που έβαλαν τέλος στο μονοπώλιο της Pemex στη βιομηχανία του πετρελαίου, ένα ερέθισμα της χώρας προς τον γεωργικό τομέα, την καθυστέρηση για την επαναδιαπραγμάτευση της NAFTA για μετά τις εκλογές, την κατασκευή περισσότερων διυλιστήριων πετρελαίου, την αύξηση των δαπανών για την πρόνοια, την περικοπή των μισθών των πολιτικών για την αποφυγή μεγαλύτερων δαπανών και υψηλότερων φόρων και την αποκέντρωση της κυβέρνησης με τη μετακίνηση κυβερνητικών υπηρεσιών και οργανισμών από την πρωτεύουσα προς τις πολιτείες.
Βιογραφία
Ο Λόπες Ομπραδόρ γεννήθηκε στο Tepetitán, ένα μικρό χωριό στον δήμο του Macuspana, στο νότιο κράτος του Ταμπάσκο, στις 13 Νοεμβρίου 1953. Είναι ο πρωτότοκος γιος του Αντρές Λόπες Ραμόν και της Μανουέλα Ομπραδόρ Γκονζάλες, έμποροι στο Ταμπάσκο και στην Βερακρούζ. Ο παππούς του έφτασε ως μετανάστης στο Μεξικό από το Ampuero, που είναι δήμος στην Καντάβρια της Ισπανίας, την δεκαετία του 1930.
Φοίτησε στο Marcos Becerra, το μοναδικό σχολείο στην πόλη, και τα απογεύματα βοηθούσε τους γονείς του στο κατάστημα La Posadita. Στα μέσα της δεκαετίας του 1960 η οικογένεια μετακόμισε στην πρωτεύουσα του Ταμπάσκο, την Villahermosa, όπου άνοιξαν ένα κατάστημα ρούχων και υποδημάτων με το όνομα Novedades Andrés. Στις 8 Ιουνίου 1969, ο αδερφός του Χοσέ Ραμόν Λόπες Ομπραδόρ σκοτώθηκε με πυροβολισμό στο κεφάλι. Σύμφωνα με το βιβλίο του Jorge Zepeda Patterson Los Suspirantes 2018, ο Χοσέ Ραμόν βρήκε ένα πιστόλι, άρχισε να παίζει με αυτό και κάποια στιγμή γλίστρησε από τα χέρια του, στέλνοντας μια σφαίρα στο κεφάλι του. Στην εφημερίδα Rumbo Nuevo, μια δεύτερη ιστορία πρότεινε ότι τα δυο αδέρφια έπαιζαν με το πιστόλι και ότι ο Αντρές Μανουέλ έριξε μια σφαίρα στον αδερφό του καταλάθος. Σύμφωνα με τον Zepeda Patterson, ο Αντρές Μανουέλ έγινε "σιωπηλός, ακόμα περισσότερο σκεπτικός" μετά το δυστύχημα. Ο Λόπες Ομπραδόρ φοίτησε στο κρατικό γυμνάσιο και λύκειο της πόλης και σε ηλικία 19 ετών πήγε στην Πόλη του Μεξικού για να σπουδάσει στο Εθνικό Αυτόνομο Πανεπιστήμιο του Μεξικού (UNAM).
Σπούδασε πολιτικές επιστήμες και δημόσια διοίκηση στο UNAM από το 1973 έως το 1976. Επέστρεψε στο πανεπιστήμιο για να αολοκληρώσει τις σπουδές του μετά την ανάληψη αρκετών θέσεων στην κυβέρνηση του Ταμπάσκο και την διοίκηση του PRI. Το 1987, έλαβε το διδακτορικό του στις πολιτικές και κοινωνικές επιστήμες μετά την παρουσίαση της διατριβής του, Proceso de formación del estado nacional en México 1821-1867 (αγγλικά : Formation Process of the National State in Mexico 1821-1867).
Μέλος του PRI
Έγινε μέλος του PRI το 1976 ώστε να υποστηρίξει την εκστρατεία για γερουσιαστή του Carlos Pellicer για το Ταμπάσκο. Τον επόμενο χρόνο, διηύθυνε το Ινστιτούτο Ιθαγενών στο Ταμπάσκο. Το 1984 εγκαταστάθηκε ξανά στην Πόλη του Μεξικού προκειμένου να εργαστεί στο Εθνικό Ινστιτούτο Καταναλωτών, μια ομοσπονδιακή υπηρεσία της κυβέρνησης.
Μέλος του PRD
Ο Λόπες Ομπραδόρ παραιτήθηκε από την θέση του στην κυβέρνηση του Ταμπάσκο το 1988 για να εισέλθει στο αριστερό κόμμα PRI, που τότε ονομαζόταν Δημοκρατικό Ρεύμα και ηγούνται από τον Cuauhtémoc Cárdenas. Αυτό το κίνημα δημιούργησε το Εθνικό Δημοκρατικό Μέτωπο (National Democratic Front) και αργότερα μετονομάστηκε σε Κόμμα της Δημοκρατικής Επανάστασης (PRD).
Ήταν πρόεδρος του PRD από τις 2 Αυγούστου 1996 μέχρι τις 10 Απριλίου 1999.
Εκλογή
Στις 2 Ιουλίου 2000 εξελέγη επικεφαλής της κυβέρνησης στην περιφέρεια - μια θέση παρόμοια με εκείνη του δημάρχου της ευρύτερης περιοχής της πρωτεύουσας - λαμβάνοντας το 38.3% των ψήφων.
Δημόσια εικόνα
Κατά την διάρκεια της θητείας του ως επικεφαλής της κυβέρνησης, ο Λόπες Ομπράδορ έγινε ένας από τους πιο αναγνωρίσιμους πολιτικούς της χώρας. Παραίτηθηκε από τη θέση μετά από μια δημοσκόπηση που έκανε η Consulta Mitofsky, στην οποία έλαβε το 84% της γνώμης του λαού. Σύμφωνα με ένα άρθρο στην εφημερίδα Reforma, εφάρμοσε το 80% των υποσχέσεων που έκανε ως υποψήφιος. Κατέκτησε την δεύτερη θέση στο Παγκόσμιο Βραβείο Δημάρχου το 2004, χάνοντας από τον δήμαρχο των Τιράνων Edi Rama (που αργότερα έγινε πρωθυπουργός της Αλβανίας).
Πολιτική ατζέντα
Ως δήμαρχος, ο Λόπες Ομπραδόρ εφάρμοσε αρκετά κοινωνικά προγράμματα που περιλάμβαναν την επέκταση της οικονομικής βοήθειας στις ευάλωτες ομάδες στην Πόλη του Μεξικού αλλά και τις ανύπαντρες μητέρες, τους ηλικιωμένους και τα άτομα με σωματικά και διανοητικά προβλήματα. Βοήθησε επίσης να ιδρυθεί το πρώτο πανεπιστήμιο στην Πόλη του Μεξικού μέσα σε διάστημα τριών δεκαετιών, το Universidad Autónoma de la Ciudad de México.
Cobo Center
Το Cobo Center βρίσκεται στο Ντιτρόιτ του Μίσιγκαν και είναι εκθεσιακός Χώρος με 67.000 τετραγωνικά μέτρα έκταση. Η λειτουργία του άρχισε το 1960. Το 1989 επεκτάθηκε σημαντικά, ενώ μια περαιτέρω επέκταση άρχισε την πρώτη Οκτωβρίου 2009.
Αντρές Μανουέλ Λόπες Ομπραδόρ
Πολιτική ατζέντα
Ο Λόπες Ομπραδόρ προσέλαβε τον πρώην δήμαρχο της Νέας Υόρκης Rudy Giuliani να κατασκευάσει μια πολιτική μηδενικής ανοχής, η οποία θα βοηθούσε την μείωση της όλο και αυξανόμενης εγκληματικότητας στην Πόλη του Μεξικού.
Cobo Center
Κάθε Ιανουάριο οργανώνεται εκεί η φημισμένη έκθεση 'North American International Autoshow, γνωστή ως Detroit Motor Show.
Αντρές Μανουέλ Λόπες Ομπραδόρ
Πολιτική ατζέντα
Διηύθυνε την αποκατάσταση και τον εκσυγχρονισμό του ιστορικού κέντρου της Πόλης του Μεξικού, η οποία διαθέτει κτίρια του 16ου και του 17ου αιώνα και ένα πλήθος από τουριστικά αξιοθέατα. Ηγήθηκε μιας κοινής επιχείρησης με τον Carlos Slim Helú, ντόπιο κάτοικο της Πόλης του Μεξικού, στην απαλλοτρίωση, αποκατάσταση, ανακατασκευή και διεύρυνση μεγάλων τμημάτων της πόλης με την δημιουργία ελκυστικών αγορών και κατοικήσιμων περιοχών για άτομα με μεσαίο και ανώτερο εισόδημα.
Cobo Center
Κατηγορία:Εκθεσιακοί χώροι Κατηγορία:Κτίρια και κατασκευές στις Ηνωμένες Πολιτείες
Αντρές Μανουέλ Λόπες Ομπραδόρ
Πολιτική ατζέντα
Ο Λόπες Ομπραδόρ χρησιμοποίησε την δημοσιονομική πολιτική για να ενθαρρύνει τις ιδιωτικές επενδύσεις στην στέγαση. Έδωσε μεγάλες φορολογικές ελαφρύνσεις στις κατασκευαστικές εταιρείες και άλλαξε τους κανονισμούς για τα οικοδομικά έργα ώστε αυτά τα καταστούν πιο ελκυστικά, οδηγώντας στην κατασκευή περισσότερων κτιρίων με γραφεία ή με διαμερίσματα καθ'όλη την διάρκεια της θητείας του σε σχέση με οποιαδήποτε άλλη περίοδο στην ιστορία του Μεξικού. Εμφανίστηκαν νέα κτίρια στις πολυτελείς γειτονιές του Polanco και του Lomas.
Προκειμένου να βελτιώσει την κίνηση στους δυο βασικούς δρόμους της Πόλης του Μεξικού, στον Periférico και στον Viaducto, πρόσθεσε νέα τμήματα στην υπάρχουσα υποδομή των δρόμων. Η αντιμετώπιση του κυκλοφοριακού προβλήματος στην Πόλη του Μεξικού είχε θετικά αποτελέσματα αλλά μόνο το 10% του συνολικού μήκους αυτών των δρόμων ανακαινίστηκε με υψηλό κόστος. Μια υπηρεσία γρήγορων λεωφορείων, η Metrobús, που βασιζόταν στο πετυχημένο μοντέλο Curitiba, χτίστηκε κάτω από την Avenida Insurgentes, περνώντας μέσα από την πόλη και διανύοντας μια απόσταση 20 χλμ από τον βορά προς τον νότο.
Νομικές και πολιτικές αντιπαραθέσεις
Η φήμη του Λόπες Ομπραδόρ δυσφημίστηκε μετά την μυστική έρευνα που πραγματοποίησαν ομοσπονδιακοί αξιωματικοί επιβολής του νόμου στην Tláhuac τον Νοέμβριο του 2014. Η αστυνομία του Μεξικού διέσωσε έναν πράκτορα, ωστόσο ο αρχηγός της αστυνομίας Marcelo Ebrard και ο υπουργός Δημόσιας Ασφάλειας Ramón Martín Huerta κατηγορήθηκαν ότι δεν οργάνωσαν μια έγκαιρη προσπάθεια διάσωσης των αξιωματικών τους. Ο γραμματέας τύπου της κυβέρνησης του Λόπες Ομπραδόρ, Alejandro Encinas, δήλωσε αργότερα ότι το λιντσάρισμα κατά του Ομπραδόρ ήταν μέρος της λαϊκής παράδοσης. Μετά από εμπεριστατωμένη έρευνα, ο Λόπες Ομπραδόρ έδωσε στον Ebrard ψήφο εμπιστοσύνης παρά το αίτημα του προέδρου Vicente Fox Quesada να τον απαλλάξει από τα καθήκοντά του. Κάνοντας χρήση των συνταγματικών εξουσιών του, ο Fox Quesada απέλυσε τον Ebrard ενώ ο Martín Huerta, μέλος του υπουργικού συμβουλίου του Fox Quesada, δέχτηκε επίπληξη και συνέχισε να κατέχει την θέση του υπουργού δημόσιας ασφάλειας μέχρι τον θάνατό του σε δυστύχημα με ελικόπτερο. Ο Λόπες Ομπραδόρ όρισε τον Ebrard Γραμματέα Κοινωνικής Ανάπτυξης και υποστήριξε την υποψηφιότητά του στις εκλογές του PRD για την ηγεσία στην Πόλη του Μεξικού.
Προσωπική ζωή
Έχει το ψευδώνυμο "Peje", που του δόθηκε από το ψάρι του Ταμπάσκο, το pejelagarto.
Παντρεύτηκε την Rocío Beltrán Medina στις 8 Απριλίου 1979. Απέκτησαν τρεις γιους : τον José Ramón López Beltrán (γενν. 1982), τον Andrés Manuel López Beltrán (γενν. 1987) και τον Gonzálo Alfonso López Beltrán (γενν. 1991). Η Rocío πέθανε στις 12 Ιανουαρίου 2003 από αναπνευστικά προβλήματα λόγω της ασθένειας του λύκου, από την οποία υπέφερε για αρκετά χρόνια.
Παντρεύτηκε δεύτερη φορά στις 16 Οκτωβρίου 2006 την Beatriz Gutiérrez Müller, η οποία εργαζόταν στην κυβέρνηση της Πόλης του Μεξικού κατά την διάρκεια της ηγεσίας της εν λόγω κυβέρνησης από τον Λόπες Ομπραδόρ. Έχουν αποκτήσει έναν γιο, τον Jesús Ernesto López Gutiérrez (γενν. 2007).
Ο Λόπες Ομπραδόρ έχει αρνηθεί δημοσίως ότι είναι προτεστάντης και, σε μια τηλεοπτική συνέντευξη, δήλωσε ότι είναι ρωμαιοκαθολικός.
Είναι θαυμαστής του μπέιζμπολ και έχει δηλώσει ότι η αγαπημένη του ομάδα είναι οι St. Louis Cardinals.
Εξωτερικοί σύνδεσμοι
Λοπες Λοπες
NGC 1160
Ο NGC 1160 είναι σπειροειδής γαλαξίας που απέχει περίπου 116 εκατομμύρια έτη φωτός και βρίσκεται στον αστερισμό Περσέα. Ανακαλύφθηκε μαζί με τον NGC 1161 από τον αστρονόμο Ουίλιαμ Χέρσελ στις 7 Οκτωβρίου 1784. Οπτικά σχηματίζει ζεύγος με τον προαναφερθέντα NGC 1161. Και οι δύο γαλαξίες βρίσκονται ανάμεσα στο Τοπικό Υπερσμήνος και το Υπερσμήνος Περσέα-Ιχθύων.
Εξωτερικοί σύνδεσμοι
Κατηγορία:Σπειροειδείς γαλαξίες Κατηγορία:Περσεύς (αστερισμός) 1160 11403 02475
Ρούμελι Φενέρι
Με την ονομασία Ρούμελη Φενέρι ή Ρουμεληφενέρι ή Τούρκελι Φενέρι, που σημαίνει φάρος της Ρούμελης ή της Δύσης, φέρεται το τελευταίο άκρο του Βοσπόρου επί της ευρωπαϊκής ακτής βγαίνοντας στον Εύξεινο Πόντο. Ή αντίστροφα το πρώτο άκρο της ευρωπαϊκής ακτής του Βοσπόρου κατά την είσοδο από Εύξεινο. Ο μικρός τοπικός οικισμός ονομαζόταν από τους Έλληνες Φαναράκι.
Το όνομα προέρχεται από τον ομώνυμο ιστορικό φάρο που βρίσκεται επί της άκρας του τον οποίο κατασκεύασαν οι Γάλλοι, επί των αρχαίων ερειπίων, κατά τον Κριμαϊκό πόλεμο, για την ασφάλεια της ναυσιπλοΐας. Πρόκειται για οκτάπλευρο λευκό πύργο ύψους 30 μ. επί παράκτιου λόφου ύψους 58 μ. από την επιφάνεια της θάλασσας που τον καθιστά έτσι τον υψηλότερο φάρο της Τουρκίας.
Τέθηκε σε λειτουργία στις 15 Μαΐου του 1856, είναι αναλάμπων 12 δευτερολέπτων με εμβέλεια τα 18 ν.μ.. Σήμερα λειτουργεί και ως ραδιοφάρος, εποπτεύεται από το τουρκικό υπουργείο Μεταφορών και είναι επισκέψιμος στο κοινό.
Το ακριβώς απέναντι, σε απόσταση 2,5 μίλια, επί της ασιατικής ακτής τμήμα του Βοσπόρου ονομάζεται Ανάντολου Φενέρ, ή Ανάντολου Φενέρι.
Πηγές
Κατηγορία:Αξιοθέατα στην Κωνσταντινούπολη Κατηγορία:Βόσπορος Κατηγορία:Φάροι στην Κωνσταντινούπολη
Μυκηναϊκός Στρατός
Με τον όρο Μυκηναϊκός Στρατός εννοούμε τον στρατό της αρχαίας πόλης των Μυκηνών, η οποία άνθησε την περίοδο 1600 με 1100 π.Χ. Ο στρατός των Μυκηνών έφθασε στο απόγειο της δόξας του κατά τη διάρκεια του δεκαετούς Τρωικού πολέμου (1194-1184 π.Χ), ωστόσο διαλύθηκε το 1104 π.Χ κατά τη διάρκεια της καθόδου των Δωριέων.
Ιεραρχία
Κύρια πηγή για την ιεραρχία στον μυκηναϊκό στρατό είναι οι πινακίδες σε Γραμμική Β. Σύμφωνα μ' αυτές, ανώτατος διοικητής στον στρατό των Μυκηνών ήταν ο άναξ (wa-na-ka) και ακολουθούσε ο πολέμαρχος, ο οποίος έφερε τον τίτλο του λαγέτη (ra-wa-ke-ta). Οι αξιωματικοί των μονάδων έφεραν τον τίτλο του μοιρόπα (mo-ro-qa) και άνηκαν στην κοινωνική τάξη των γαιοκτημόνων. Η κοινωνική θέση του κάθε στρατιώτη είχε μεγάλη σημασία, καθώς οι αρματομάχοι ήταν μέλη των ανώτερων κοινωνικών τάξεων, ενώ οι πεζοί ήταν μέλη φτωχών οικογενειών. Ο στρατός των Μυκηναίων ήταν χωρισμένος σε σταθμούς - ο κάθε σταθμός αποτελείτο από το 200 άτομα.
Οπλισμός
Σύμφωνα με τον Δρ. Νικόλα Σολ. Δεπάστα, ο επιθετικός οπλισμός των Μυκηναίων περιλάμβανε δόρατα, τόξα, βέλη, επιμήκη ξίφη και εγχειρίδια. Επίσης, οι πεζοί προστάτευαν το σώμα τους με κράνη, θώρακες και ασπίδες. Οι αρματομάχοι φορούσαν πανοπλία μεγάλου βάρους που τους καθιστούσε δυσκινήτους. Οι ανώτεροι αρματομάχοι έφεραν τον τίτλο επέται (e-qe-ta) και ήταν ακόλουθοι του άνακτος, ο οποίος τους προμήθευε με όλα τα απαραίτητα υλικά για την υπηρεσία τους.
Ολέγκ Α΄ του Τσέρνιγοβ
Ο Ολέγκ Α΄ Σβιατοσλάβιτς, ρωσ. Олег Святославич; (π. 1052 - Αύγουστος 1115) από τον Οίκο των Ρουρικιδών-Τσέρνιγοβ ήταν πρίγκιπας τού Νόβγκοροντ-Σεβέρσκι (1097-1115). Οι αμφιλεγόμενες περιπέτειές του πυροδότησαν πολιτικές αναταραχές στους Ρώσους τού Κιέβου στην αλλαγή του 11ου προς τον 12ο αι.
Βιογραφία
Ήταν γιος τού Σβιατοσλάβ Β΄ πρίγκιπα τού Τσέρνιγοβ, Βλάντιμιρ & Κιέβου και της Κιλικίγιας (Καικιλίας). Έλαβε το όνομα τού μεγάλου θείου του και βαπτίσθηκε Μιχαήλ.
Ο ιστορικός Μαρτίν Ντίμνικ γράφει, ότι μάλλον διαδέχθηκε τον αδελφό του Γκλεμπ στο Τμουταρακάν, αφότου ο πατέρας τους όρισε τον Γκλεμπ πρίγκιπα τού Νόβγοροντ π. το 1068. Ο πατέρας του και ο θείος του Βσέβολοντ Α΄ έκαναν συμμαχία εναντίον τού μεγαλύτερου αδελφού τους Ιζιασλάβ Α΄ μεγάλου πρίγκιπα τού Κιέβου και τον εκθρόνισαν στις 22 Μαρτίου τού 1073. Κατά τον Μ. Ντίμνικ, ο Ολέγκ έλαβε το Βλαντίμιρ, όταν ο πατέρας του διαδέχθηκε τον αδελφό αυτού Ιζιασλάβ Α΄. Σύντομα ο Ολέγκ έγινε στενός φίλος με τον Βλαντίμιρ Β΄ Μονομάχο, γιο τού Βσέβολοντ Α΄. Ο Μονομάχος γράφει στις Οδηγίες του, ότι ο Ολέγκ ήταν ο ανάδοχος τού γιου του Μστισλάβ Α΄. Τα δύο εξαδέλφια διοίκησαν το στρατό, που έστειλε ο Σβιατοσλάβ Β΄ για να συνδράμει τον Μπολεσλάβ Β΄ της Πολωνίας στη Βοημία το 1076, όπως αναφέρει το Πρώτο Ρωσικό Χρονικό.
Οικογένεια
Νυμφεύτηκε πρώτα τη Θεοφανία Μουζαλώνων και έπειτα τη Μαρία των Ρουρικιδών, κόρη τού Γιούρι τού μακρόχειρος (dolgoruki) πρίγκιπα τού Βλαντίμιρ & Κιέβου. Είχε τέκνα:
Πηγές
Κατηγορία:Ρουρικίδες
Γιασίν Μουταουακίλ
Ο Γιασίν Μουταουακίλ (γεννημένος στις 18 Ιουλίου 1986) είναι Γάλλος ποδοσφαιριστής με καταγωγή από το Μαρόκο, ο οποίος αγωνίζεται αυτό τον καιρό για λογαριασμό της Πόρτσμουθ. Αγωνίζεται ως δεξιός μπακ, ενώ έχει εκπροσωπήσει τη Γαλλία στις ηλικιακές κατηγορίες U-19 και U-21.
Πρώτα χρόνια
Ο Μουταουακίλ ξεκίνησε την καριέρα του από τη Σατορού, ομάδα της γαλλικής Λιγκ 2, με της οποίας την επαγγελματική ομάδα πραγματοποίησε το ντεμπούτο του στη διάρκεια της σεζόν 2004–05. Στη διάρκεια της παρουσίας του στη Σατορού, ο Μουταουακίλ πραγματοποίησε συνολικά 36 εμφανίσεις, συμπεριλαμβανομένης μίας εμφάνισης στο Κύπελλο ΟΥΕΦΑ της σεζόν 2004–05.